**Iepirkuma „Daudzfunkcionāla sporta seguma piegāde un uzstādīšana”, id.Nr.SND** **2016/13**

**ieinteresēto pretendentu jautājumi un komisijas sniegtās atbildes, kas jāņem vērā sagatavojot iepirkumam piedāvājumu**

**1.jautājums.** Konkursa nolikumā norādīts konkrēts plātņu materiāls – polistirols un CPV 19521200-6. Vai pieļaujama cita veidu produktu piegāde

***Atbilde:***

***Norādīts ir materiāls polistirols ar CPV kodu 19521200-6. Tas ir materiāla nosaukums ar tā atšifrējuma kodu. Cits materiāls nav pieļaujams, ja nu vienīgi polistirola sakausējumu paveidi, kas uzlabo tā kvalitāti.***

**2.jautājums.** p.4.5.1. norādīts, ka pretendentam jābūt 3 gadu pieredzei daudzfunkcionālo sporta segumu piegādē. Vai pretendentam netiek prasīta pieredze uzstādīšanā, lai gan konkursa nosaukumā ir minēta gan piegāde, gan uzstādīšana?

***Atbilde:***

***Ar piegādi, ir saprotams viss piegādes process, kurā tiek ietverta piegāde un uzstādīšana.***

**3.jautājums.** p.3.1. norādīta konkrēta produkta ražošanas metode. Vai pieļaujama cita veida produkta piegāde, kas ražota ar citu metodi?

***Atbilde:***

***Nē, nav pieļaujama, jo vispārpieņemtajā tehnoloģiskākajā procesā, tāda veida triecienizturīgas plastmasas plāksnes tiek izgatavotas, izmantojot injekcijas metodi.***

**4.jautājums.** p.3.2. norādīti konkrēti plākšņu izmēri. Vai pieļaujama citu izmēru plākšņu piegāde?

***Atbilde:***

***Plākšņu izmēri var atšķirties par 10%, bet nedrīkst zaudēt savu funkcionalitāti.***

**5.jautājums.** p.3.4. virsmas tekstūra norādīta kā vaļējs režģis. Vai pieļaujama cita veida virsmas tekstūra vai cits tehnisks risinājums prasīto kvalitātes parametru nodrošināšanai.

***Atbilde:***

***Nē, nav pieļaujams, jo plāksnei ir jābūt režģotai, kas nodrošina arī ūdens drenāžas funkciju un plāksnes izturību.***

6.jautājums. p.3.6. norādītas konkrētas materiālu krāsas, bet p.2.3. norādīts, ka produktam jāatbilst FIBA prasībām. Vai pieļaujama citu krāsu produktu piegāde, kas atbilst FIBA prasībām?

***Atbilde:***

***Jā, ir pieļaujamas variācijas krāsu toņos, ar piebildi, ka pamata laukumam ir jāatšķiras no sānu laukuma un līnijām jābūt baltā krāsā.***

**7.jautājums.** p.3.7. norādīts konkrēts balstu skaits un tas, ka balstiem jābūt atšķirīga garuma. Vai pieļaujams cits plākšņu stiprinājuma veids un balstu skaits?

***Atbilde:***

***Balstu skaits drīkst būt atšķirīgs pamatojoties uz plāksnes izmēru, bet tādejādi segums nedrīkst zaudēt amortizēšanās un drenāžas funkcijas. Var tikt piedāvāts cits stiprinājumu veids, ja tas ir tehnoloģiski pamatots kā labāks.***

8.jautājums. p.3.8.norādīts konkrēts plākšņu svars. Vai pieļaujama cita svara plākšņu piegāde?

***Atbilde:***

***Ir pieļaujamas svara atšķirības 5-7%, atšķirība no piedāvātās plāksnes izmēra.***

9.jautājums. Pielikumā 1.1. attēlota piegādājamās plātnes tehniskā uzbūve un struktūra. Vai pieļaujama citas tehniskās uzbūves un struktūras plākšņu, kas nodrošina kvalitātes un tehniskās prasības piegāde?

***Atbilde:***

***Jā, ir pieļaujama cita plātnes tehniskā uzbūve un struktūra, bet tai jānodrošina iepriekšminētā funkcionalitāte, noturība un standarts.***

Kristaps Močāns

t.64041553